ধর্মতলার সমাবেশে দলের প্রথম সারির সব নেতাকে পাশে পেলেন না অধীর চৌধুরী। সমাবেশে কর্মী সমর্থকদের ভিড় উপচে পড়ল। কিন্তু ভিড় ছাপিয়ে উঠে এল দলের গোষ্ঠী কোন্দল বিতর্ক। মঙ্গলবারের শহিদ মিনারের সমাবেশ বয়কট করলেন আবদুল মান্নান, দীপা দাশমুন্সিরা। মঞ্চে অবশ্য ছিলেন প্রদীপ ভট্টাচার্য, মানস ভুঁইয়া সহ সব এমএলএ, এমপি। দলের নেতাদের এই গোষ্ঠীকোন্দলেও ধর্মতলায় উপচে পড়ল ভিড়। কারণ, জেলার বিভিন্ন প্রান্ত থেকে দলীয় কর্মী সমর্থকরা এসেছিলেন কাতারে কাতারে। সভায় দাঁড়িয়ে মমতা বন্দ্যোপাধ্যায়কে চড়া সুরে আক্রমণ করেন অধীর চৌধুরী। কপিল সিব্বলের মামলা লড়ায় কোনও মহল থেকে যে জোট-জল্পনা তৈরি হয়েছিল, তাও নস্যাত্‍ করে দিয়েছেন প্রদেশ কংগ্রেস সভাপতি। তবে, সব কিছুকে বাদ দিয়ে এদিনের সমাবেশের মূল আলোচ্য বিষয় ছিল শহিদ মিনারের উপচে পড়া ভিড়।